ddrg/super_eurlex huggingface dataset:
A.

der henviser til, at Kommissionen i forbindelse med forslag til ændringsbudget nr. 4/2016 foreslog at anvende margenen til uforudsete udgifter i 2016 for et beløb på 240,1 mio. EUR til at supplere de forpligtelsesbevillinger, der er afsat til at dække udgifterne under udgiftsområde 3 (Sikkerhed og medborgerskab) i Den Europæiske Unions almindelige budget for regnskabsåret 2016;
1.

udtrykker alvorlig bekymring over betalingsoverskuddet på 7 284,3 mio. EUR, som er resultatet af store forsinkelser i forbindelse med gennemførelsen af EU-programmer under delt forvaltning, og som baner vejen for en stor ophobning af betalingsanmodninger ved udgangen af den nuværende FFR; minder om Kommissionens konklusion om, at det ajourførte betalingsbehov frem til 2020 ifølge de foreliggende prognoser kun kan imødekommes med de nuværende lofter, hvis den samlede margen for betalinger udnyttes fuldt ud (og hvis de årlige lofter fjernes som en forebyggende foranstaltning), samt hvis betalingerne til særlige instrumenter medregnes ud over lofterne; opfordrer derfor til, at der findes en endelig og utvetydig løsning på sidstnævnte spørgsmål som et led i FFR-revisionen;
B.

der henviser til, at Kommissionen havde foreslået at anvende fleksibilitetsinstrumentet til at supplere finansieringen fra Unionens almindelige budget for regnskabsåret 2017 ud over loftet for udgiftsområde 3 med 530 mio. EUR til at finansiere foranstaltninger på migrations-, flygtninge- og sikkerhedsområdet;
2.

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende ;
A.

der henviser til, at Kommissionen efter at have undersøgt alle muligheder for at finansiere de yderligere og uforudsete forpligtelsesbehov i sit budgetforslag foreslog at anvende margenen til uforudsete udgifter til et beløb af 1 164,4 mio. EUR med henblik på at supplere de forpligtelsesbevillinger, der er afsat til at dække udgifterne under udgiftsområde 3 i Den Europæiske Unions almindelige budget for regnskabsåret 2017, dvs. ud over forpligtelsesloftet på 2 578 mio. EUR i løbende priser;
6.

minder om mangfoldigheden blandt arbejdstagerne, idet både arbejdere og funktionærer er berørt af afskedigelserne, og er bekymret over, at visse arbejdstagere står over for et arbejdsmarked med forholdsvis lav efterspørgsel i de traditionelle fremstillingsindustrier; erkender, at der findes muligheder for disse arbejdstagere i den offentlige eller private servicesektor, hvilket dog kræver en større omskolingsindsats;
20.

beslutter fuldt ud at genopføre den oprindelige profil for budgetposterne for Horisont 2020 og CEF forud for EFSI, inden de blev nedskåret for at finansiere EFSI-garantifonden, for at opfylde den forpligtelse, som blev indgået i juni 2015, for at minimere den budgetmæssige indvirkning af EFSI's oprettelse på budgetposterne for Horisont 2020 og CEF i forbindelse med den årlige budgetprocedure; understreger betydningen af Unionens største program for forskning og innovation, Horisont 2020, som omdanner gode idéer til produkter og tjenesteydelser og således fremmer vækst og beskæftigelse; kræver tilsvarende yderligere forpligtelsesbevillinger på 1,24 mia. EUR ud over BF; forventer en samlet aftale om dette presserende spørgsmål, der skal nås inden for rammerne af midtvejsrevisionen af FFR; påpeger, at EFSI bør forbedres for fuldt ud at være effektiv ved at sikre, at additionalitetsprincippet overholdes ved at forbedre de geografiske og sektorielle balancer og ved at forbedre gennemsigtigheden i beslutningsprocessen;
16.

understreger, at Estland bekræfter, at de støtteberettigede aktioner ikke modtager støtte fra andre EU-finansieringsinstrumenter; gentager sin opfordring til Kommissionen om at fremlægge en sammenlignende vurdering af disse oplysninger i sine årsberetninger for at sikre fuld overholdelse af de eksisterende forordninger og sikre, at der ikke kan finde nogen overlapning sted mellem EU-finansierede tjenester;
22.

noterer sig, at de finske myndigheder har bekræftet, at de foreslåede foranstaltninger ikke vil modtage økonomisk støtte fra andre af Unionens fonde eller finansielle instrumenter, at dobbeltfinansiering vil blive forhindret, og at tiltagene skal supplere tiltag, som finansieres af strukturfondene; gentager sin opfordring til Kommissionen om at forelægge en årlig sammenlignende vurdering af disse oplysninger for at sikre fuld overholdelse af de eksisterende forordninger og sikre, at der ikke kan finde nogen overlapning sted mellem EU-finansierede tjenester;
C.

der henviser til, at forslaget til ændringsbudget nr. 3/2016 især sigter mod at oprette 35 ekstra faste stillinger til rekruttering af flere sikkerhedsmedarbejdere i Europa-Parlamentet; der henviser til, at disse stillinger bør fastholdes i 2017-budgettet og bør være undtaget for målet om at reducere personalet med 5 %, da der er tale om en ny aktivitet; der henviser til, at Parlamentet fuldt ud står inde for sin udtalelse om reduktion af personalet med 5 %, der er vedføjet som bilag til de fælles konklusioner om 2016-budgettet;
2.

bemærker, at vedtagelsen af forslag til ændringsbudget nr. 2/2016 vil reducere andelen af BNI-bidraget fra medlemsstaterne til Unionens budget med 1 349 mio. EUR i 2016; opfordrer endnu en gang indtrængende medlemsstaterne til at benytte muligheden for sådanne tilbageførsler til at indfri deres løfter i relation til flygtningekrisen og til at matche Unionens bidrag til de to specifikke EU-trustfonde; bemærker med bekymring, at medlemsstaterne i foråret 2016 kun bidrog med 82 mio. EUR til Afrika-trustfonden og 69 mio. EUR til Madadtrustfonden i forbindelse med den syriske krise, samtidig med at Unionens bidrag udgør henholdsvis 1,8 mia. EUR og mere end 500 mio. EUR;
21.

bemærker, at de belgiske myndigheder bekræfter, at de støtteberettigede foranstaltninger ikke modtager støtte fra andre EU-finansieringsinstrumenter; gentager sin opfordring til Kommissionen om at fremlægge en sammenlignende vurdering af disse oplysninger i sine årsberetninger for at sikre fuld overholdelse af de eksisterende forordninger og sikre, at der ikke kan finde nogen overlapning sted mellem EU-finansierede tjenester;
8.

noterer sig, at de individualiserede tilbud, der skal ydes, og som EGF medfinansierer, omfatter rådgivning og vejledning, der leveres af et hold rådgivende eksperter ud over den sociale plan og Contrat de Sécurisation Professionnelle, der finansieres af den franske stat med det formål at hjælpe arbejdstagerne med at vende tilbage til beskæftigelse; bemærker, at de tre kontrahenter, som indgår i holdet af rådgivere, er dem, som leverer ydelser til de afskedigede arbejdstagere fra Mory-Ducros; forventer, at Kommissionen og de franske myndigheder nøje overholder princippet om, at betalingerne til agenturerne vil blive foretaget på grundlag af opnåede resultater;
16.

er dybt bekymret over det høje antal sygedage blandt udvalgets personale; opfordrer udvalget til at undersøge årsagerne hertil, at fokusere dets forvaltning af menneskelige ressourcer på at forbedre situationen og målrette dets arbejdsvelvære-aktiviteter mod at indbefatte så mange medarbejdere som muligt for at forhindre denne form for fravær;
15.

glæder sig over, at akademiet i 2015 organiserede webinarer med henblik på at forsyne retshåndhævende tjenestemænd med ajourførte oplysninger og bedste praksis vedrørende identifikation og efterforskning af hadforbrydelser og forskellige former for kønsbaseret vold, og tilbød kurser for at øge kendskabet til de problemer, som romaer og LGBTI-personer står over for (f.eks. for meget og for lidt politiovervågning og manglen på tillid til medlemmerne af politistyrken), og hvordan disse kan imødegås på retshåndhævelsesniveau; opfordrer til, at der fortsat udbydes kurser inden for grundlæggende rettigheder og den dermed forbundne sensibilisering af politistyrken;
7.

noterer sig, at instituttet ikke har indsamlet eller offentliggjort erklæringer om interessekonflikter fra alle sine bestyrelsesmedlemmer; noterer sig, at der ikke er nogen mekanisme, der forpligter medlemmerne til at indsende disse erklæringer; bemærker, at nogle af de eksisterende erklæringer og CV'er på instituttets websted endda kun er tilgængelige med password; opfordrer instituttet til at vedtage retningslinjer for en sammenhængende politik for forebyggelse og håndtering af interessekonflikter for så vidt angår medlemmer af bestyrelsen og til at vedtage og implementere en klar politik for interessekonflikter, jf. køreplanen for opfølgningen på den fælles tilgang til EU's decentraliserede agenturer; opfordrer instituttet til at offentliggøre alle sådanne dokumenter i overensstemmelse med disse retningslinjer og give offentligheden det nødvendige overblik over dets øverste ledelse; glæder sig over, at alle erklæringer om interessekonflikter for instituttets personale er blevet indsamlet;
27.

bemærker, at fællesforetagendets udbud med forhandling udgjorde 45 % af de operationelle udbud, der blev iværksat i 2015 (sammenlignet med 58 % i 2014); er overbevist om, at selv om fællesforetagendet nedsatte procenten af udbud med forhandling i 2015, skal der, hvor det er muligt og passende, gøres en indsats for at gøre de operationelle udbud mere konkurrencedygtige; erkender, at på grund af den meget begrænsede konkurrence for visse meget specifikke leverancer er forhandlingsprocedurer ofte den meste egnede udbudsmetode, særlig i betragtning af risikoen for, at en åben udbudsprocedure fører til, at kontrakten tildeles en uerfaren og dermed urealistisk økonomisk aktør; opfordrer fællesforetagendet til om muligt at indberette foranstaltninger, der træffes for at gøre de operationelle udbud mere konkurrencedygtige;
28.

ser med tilfredshed på Revisionsrettens indsats for og resultater med hensyn til at mindske dens miljøaftryk; noterer sig, at Revisionsretten iværksatte projektet om fællesskabsordningen for miljøstyring og miljørevision (EMAS) i 2013 med henblik på at opnå EMAS-certificering ved udgangen af 2016; glæder sig over, at Revisionsretten den 13. november 2015 vedtog en miljøpolitik, der formaliserer dens deltagelse i et miljøforvaltningsinitiativ af høj kvalitet; udtrykker bekymring over, at EMAS-certificeringen er blevet forsinket;
7.

bemærker, at i følge Revisionsrettens beretning undervurderede støttekontoret sit behov for tjenesteydelser vedrørende tilrettelæggelse af arrangementer; bemærker, at den fireårige rammekontrakt, der blev underskrevet i 2013, nåede sit maksimumbeløb i december 2014; bemærker, at støttekontorets undervurdering skyldtes uforudsete ændringer i organiseringen af dets afsluttende årsmøde for 2014; mener, at støttekontoret bør fastlægge en modus operandi med dets medlemmer og observatører for så vidt angår disse møder for at undgå, at en sådan situation opstår igen; påpeger, at der blev indledt en udbudsprocedure i august 2015 med henblik på indgåelse af en ny rammeaftale, og at støttekontoret i mellemtiden fortsatte med at købe disse tjenesteydelser ved hjælp af købsordrer og kontrakter med lav værdi (udbud med forhandling); er enig med Revisionsretten i, at der burde have været anvendt en åben udbudsprocedure, hvor alle interesserede økonomiske partnere har lov til at afgive et tilbud; bemærker, at støttekontoret i 2016 reviderede sine gældende udbudsregler med henblik på at strømline processen, blandt andet ved brug af eTendering; glæder sig over, at støttekontoret allerede har taget skridt til at forbedre sine udbudsregler og har indledt en åben udbudsprocedure, som førte til indgåelsen af en kaskaderammekontrakt med flere kontrahenter, som er indgået med tre virksomheder fra januar 2016;
8.

konstaterer, at agenturet har til hensigt at vedtage interne regler om whistleblowing i første kvartal af 2017; opfordrer agenturet til at vedtage en intern politik for whistleblowing, som kan fremme en kultur af gennemsigtighed og ansvarlighed på arbejdspladsen, til regelmæssigt at informere og uddanne medarbejderne om deres rettigheder og forpligtelser i henhold til den politik, til at sikre beskyttelse af whistleblowere mod repressalier, til at følge op på substansen i whistlebloweres indberetninger af uregelmæssigheder på rettidig facon og til at etablere en kanal for anonym intern rapportering; opfordrer agenturet til at offentliggøre årlige rapporter om antallet af whistleblower-sager og hvordan de blev fulgt op, og til at fremsende disse rapporter til dechargemyndigheden; opfordrer agenturet til at underrette dechargemyndigheden, når whistleblowing-reglerne er fastlagt og gennemført;
19.

mener, at referatet af møderne i myndighedens tilsynsråd og de interessentgrupper, som er offentligt tilgængelige, bør offentliggøres straks efter mødet med henblik på at reducere den nuværende forsinkelse på op til tre måneder mellem møderne og offentliggørelsen af referaterne, og at de bør give en bedre indsigt i de afholdte drøftelser, medlemmernes holdninger og stemmeadfærden; mener, at opsøgende arbejde over for EU-borgerne også kan øges gennem webstreaming af arrangementer; er bekymret over, at der de facto er ulige adgang til dokumenter og informationer fra interne møder for forskellige aktører, herunder Parlamentet; mener, at myndigheden bør indføre en sikker whistleblowerkanal inden for rammerne af sin handlingsplan for de kommende år;
19.

bemærker, at instituttet arbejder tæt sammen med Den Europæiske Unions Agentur for Grundlæggende Rettigheder (FRA) og Det Europæiske Institut til Forbedring af Leve- og Arbejdsvilkårene (Eurofound); bemærker, at instituttet med henblik på at styrke samarbejdet med internationale organisationer har afholdt møder med vigtige partnere såsom UN Women og ekspertgruppen for indsatsen mod vold mod kvinder og vold i hjemmet (GREVIO); bemærker desuden, at det bidrog til UNESCO's konference om køn og medier og indgik aftale om at afholde en workshop med De Forenede Nationers Økonomiske Kommission for Europa (UNECE) om kønsstatistikker i 2016;
23.

bemærker, at myndigheden har underskrevet en lejekontrakt på 12 år med udløbsdato den 8. december 2026, og at der under normale kontraktvilkår er forpligtelse til at betale den fulde leje for hele perioden; bemærker imidlertid, at myndigheden forhandlede sig frem til en klausul om ophævelse midtvejs i kontraktperioden, hvilket betyder, at myndigheden, hvis denne klausul tages i anvendelse, vil blive fritaget for forpligtelsen til at betale leje for de sidste seks år; bemærker endvidere, at myndigheden, hvis ophævelsesklausulen aktiveres, er forpligtet til at tilbagebetale halvdelen af en bonusperiode (32 måneder, hvor der ikke betales leje), som den allerede har modtaget, og som var baseret på kontraktens samlede løbetid på 12 år; bemærker, at myndigheden er forpligtet til at bringe ejendommen tilbage til dens oprindelige tilstand, når den flytter ud — i dette tilfælde, at myndigheden er forpligtet til at betale for fjernelse af den kontorinddeling, den havde fået etableret i bygningen; bemærker, at det nøjagtige beløb er genstand for ekspertvurderinger og yderligere forhandlinger; anmoder myndigheden om at underrette Parlamentet om dette beløb, så snart det foreligger;
31.

konstaterer, at ifølge Revisionsretten udgør omkostningerne ved Parlamentets geografiske spredning 114 mio. EUR årligt, og bemærker, at det i sin beslutning af 20. november 2013 om fastlæggelse af hjemstedet for Den Europæiske Unions institutioner (3) konstateres, at 78 % af alle tjenesterejser foretaget af Parlamentets personale, der er omfattet personalevedtægten, er en direkte følge af, at Parlamentets tjenestegrene er geografisk spredt; minder om, at overslaget over de miljømæssige konsekvenser af denne spredning er på mellem 11 000 og 19 000 ton i CO2-emissioner; opfordrer Præsidiet til at anmode generalsekretæren om hurtigst muligt at udarbejde en køreplan for et enkelt hjemsted for Parlamentet; gentager sin opfordring til Parlamentet og Rådet om at behandle spørgsmålet om behovet for en køreplan for et enkelt hjemsted med henblik på at opnå langsigtede besparelser, således som Parlamentet har anført i adskillige tidligere beslutninger; mener, at Det Forenede Kongeriges udtrædelse og behovet for at omfordele de EU-agenturer, der for øjeblikket har deres hjemsted i Det Forenede Kongerige, kunne være en udmærket anledning til at løse en række problemer på samme tid; henviser imidlertid til artikel 341 TEUF, der fastsætter, at hjemstedet for Unionens institutioner fastlægges ved overenskomst mellem medlemsstaternes regeringer, og protokol nr. 6, der er knyttet som bilag til TEU og til TEUF, som fastsætter, at Parlamentet har hjemsted i Strasbourg; minder om, at løsningen med et enkelt hjemsted kræver en traktatændring;
tager til efterretning, at agenturet har haft et omfattende samarbejde på det driftsmæssige niveau inden for maritimt tilsyn, overvågning og informationsdeling med andre EU-agenturer og -organer (EFCA, Frontex, EU NAVFOR, MAOC-N) med henblik på at drage nytte af eksisterende ekspertise og tjenesteydelser til gavn for alle parter; bemærker, at agenturet fra december 2014 har været vært for fællesforetagendet for fusionsenergis (F4E's) forretningskontinuitetsfacilitet i Madrid; tager til efterretning, at agenturet har fortsat samarbejdet med Det Europæiske Fiskerikontrolagentur (EFCA), så dette også kan benytte agenturets forretningskontinuitetscenter; anerkender, at agenturet har arbejdet tæt sammen med Det Europæiske Overvågningscenter for Narkotika og Narkotikamisbrug (EMCDDA) om at udvikle samarbejdet og synergierne mellem de to agenturer med henblik på at forøge effektiviteten og produktiviteten og opnå besparelser som følge af agenturernes geografisk nære beliggenhed;
16.

anerkender, at agenturets kontinuitetsplan er blevet fuldstændig revideret, testet, og at den endelige version er blevet vedtaget; noterer sig, at agenturets IKT-team har indledt et samarbejde med Unionens IT-Beredskabsenhed for at forbedre IT-sikkerheden; konstaterer, at agenturet har implementeret sit eget redskab til registrering af softwareproblemer og dermed stille leverandørerne mere til ansvar og gøre det muligt nemmere at tilgå et problems historik;
18.

anerkender instituttets fremskridt med gennemførelsen af det nuværende fireårsprogram for 2013-2016 om forskning med henblik på at bistå med udviklingen af social- og arbejdsmarkedspolitikker; ser med tilfredshed på dets input til politikudviklingen gennem et konstant højt antal undersøgelser, studier, fremlæggelser, arrangementer og projekter af høj kvalitet med henblik på konstant at forbedre leve- og arbejdsvilkårene i Unionen; noterer sig, at Parlamentets pilotprojekt, »Fremstillingssektorens fremtid i Europa«, er påbegyndt; finder det vigtigt at opretholde et stærkt samarbejde mellem instituttet og Parlamentets Udvalg om Beskæftigelse og Sociale Anliggender med henblik på fortsat at føre konstruktive og evidensbaserede drøftelser; opfordrer instituttet til fortsat nøje at overvåge, analysere og rapportere om leve- og arbejdsvilkår og levere ekspertise med henblik på at forbedre dem;
5.

udtrykker bekymring over, at det i Revisionsrettens beretning konstateres, at det var umuligt for fællesforetagendet at beregne en troværdig og vægtet fejlprocent eller en restfejlfrekvens på grund af den betydelige variation i de metoder og procedurer, der anvendes af de nationale finansieringsmyndigheder, hvorfor Revisionsretten således ikke kunne afgøre, om de efterfølgende revisioner fungerede effektivt, og om denne vigtige kontrol gav tilstrækkelig sikkerhed for lovligheden og den formelle rigtighed af de transaktioner, der lå til grund for projekterne under det syvende rammeprogram; erkender, at dette spørgsmål vedrører udformningen af den retlige ramme for det syvende rammeprogram og således ikke har noget at gøre med fællesforetagendets resultater;
41.

bemærker, at i henhold til netværket har alle agenturer allerede vedtaget generelle regler om whistleblowing som en del af de etiske retningslinjer om whistleblowing og i overensstemmelse med bestemmelserne i personalevedtægten; bemærker dog med bekymring, at kun 65 % af agenturerne har vedtaget nye interne regler om whistleblowing; konstaterer på baggrund af oplysninger fra netværket, at i de tilfælde, hvor de pågældende regler endnu ikke er indført, er processen igangsat, og at disse regler forventes at blive vedtaget; bemærker, at agenturerne ofte venter på vejledning eller input fra Kommissionen, inden de kan færdiggøre deres regler; konstaterer endvidere, at reglerne bør færdiggøres og gennemføres i første halvdel af 2017; opfordrer de agenturer, der endnu ikke har vedtaget interne regler for whistleblowing, til at gøre det hurtigst muligt og derved styrke deres interne politikker for whistleblowing for at fremme en kultur af åbenhed og ansvarlighed på arbejdspladsen, regelmæssigt informere og uddanne arbejdstagere om deres rettigheder og forpligtelser, sikre beskyttelse af whistleblowere mod repressalier, følge rettidigt op på whistlebloweres indberetninger af uregelmæssigheder ved både at holde whistlebloweren og alle potentielt berørte personer underrettet om procedurens forløb og indføre en kanal for anonym intern rapportering; opfordrer agenturerne til at rapportere årligt til dechargemyndigheden om antallet af tilfælde af whistleblowing og deres opfølgning; opfordrer agenturerne og i samme grad Kommissionen til at yde den fornødne vejledning og godkendelse, hvis det er nødvendigt;
F.

der henviser til, at budgettet for SESAR-projektets udviklingsfase 2008-2015 er på 2 100 000 000 EUR, som skal betales med lige store bidrag fra Unionen, Eurocontrol og de deltagende offentlige og private partnere, og at Unionens budget for etablerings- og ibrugtagningsfasen for SESAR 2-programmet 2014-2024, som finansieres via »Horisont 2020 — rammeprogram for forskning og innovation« (»Horisont 2020«), desuden er på 585 000 000 EUR; der henviser til, at med de nye medlemskabsaftaler under Horisont 2020 forventes Eurocontrols bidrag at være på ca. 500 000 000 EUR, og bidraget fra de andre partnere fra luftfartsindustrien forventes at være på ca. 720 700 000 EUR;
9.

bemærker, at enheden for øjeblikket anvender Kommissionens strategi for bekæmpelse af svig; noterer sig, at det juridiske krav om, at enheden skal fastlægge sin egen strategi for bekæmpelse af svig, træder i kraft, når den nye Europol-forordning finder anvendelse i maj 2017; noterer sig ligeledes, at enheden agter at fremlægge et udkast til en strategi for sin bestyrelse for at sikre, at denne kan vedtages, inden den nye Europol-forordning træder i kraft; opfordrer enheden til at aflægge rapport til dechargemyndigheden om udviklingen af strategien til bekæmpelse af svig;
3.

erfarer, at agenturet reducerede antallet af medarbejdere med 5 % i tråd med de generelle principper i den interinstitutionelle aftale om budgetdisciplin (1); noterer sig, at Kommissionen klassificerede agenturet som et »fuldt operationelt agentur«, hvilket indebærer, at der ventes en yderligere nedskæring på 5 %; glæder sig over, at agenturet har gennemført afskedigelser uden skadelige virkninger for dets kapacitet til at opfylde de vigtigste dele af det flerårige arbejdsprogram; opfordrer Kommissionen til at sikre, at eventuelle yderligere omkostningsbesparelser ikke hindrer agenturets mulighed for at opfylde sit mandat;
15.

bemærker, at Kommissionens interne revisionstjeneste (IAS) i november 2015 fuldførte en revision af processen for evaluering og udvælgelse af forslag til Horisont 2020-tilskud; fremhæver, at IAS fremsatte anbefalinger til forbedringer af klarheden og gennemsigtigheden i forbindelse med fællesforetagendet BCB 2's udvælgelse af emner for forslag; opfordrer fællesforetagendet BCB 2 til at rapportere til dechargemyndigheden om forbedringer, der er foretaget for at gøre udvælgelsesproceduren mere gennemsigtig;